ఎన్నికలు – మరో ప్రహసనం – Aavakaaya.com
ఎన్నికలు – మరో ప్రహసనం
by Saikiran Kondamudi · Published May 16, 2011 · Updated December 31, 2018
దాదాపు నెల రోజుల క్రితం అవినీతికి వ్యతిరేకంగా అన్నహజారే ఉద్యమం మొదలేసారు. దాదాపు అదే సమయంలో అయిదు రాష్ట్రాల ఎన్నికల ప్రక్రియ కూడా ప్రారంభమయ్యింది. ఈ నేపధ్యంలో జరగబోయే ఎన్నికలు మరింత ఆసక్తిని కలిగించాయనేది నిర్వివాదాంశం.
గత్యంతరంలేని పరిస్థితుల్లో దాదాపు అన్ని పార్టీలు అన్నా హజారేకు మద్దతు తెలపడం, వెను వెంటనే కేంద్ర ప్రభుత్వం అన్నా కోర్కెలకు అనుగుణంగా స్పందించటం జరిగిపోయాయి. ఎన్నికల ఫలితాలు గమనిస్తే, ఒక్క అస్సాం మినహాయించి, మిగిలిన నాలుగు రాష్ట్రాల్లో ప్రజలు ఆయా రాష్ట్రాలలోని అధికార పార్టీలకు తిలోదకాలు ఇచ్చేసారు.
అయితే, ఈ ఎన్నికల ఫలితాలు అవినీతికి వ్యతిరేకంగా ప్రజలు వేసిన ఓట్లుగా భావించాలా అంటే చెప్పటం కష్టం. ఎందుకంటే, పశ్చిమ బెంగాల్ లో యు.పి.ఎ. భాగస్వామ్య పార్టీ తృణమూల్ ను ప్రజలు ఆదరిస్తే, తమిళనాడులో డి.ఎం.కె.ను ప్రజలు తీసి అవతల పడేసారు. అస్సాంలో కాంగ్రెస్ కు మళ్ళీ పట్టం కడితే, కేరళలో కాంగ్రెస్ నేతృత్వంలోని ఫ్రంటు ఆటూ ఇటూ దేకి చిట్టచివరికి అధికారం కైవసం చేసుకున్నామనిపించింది బొటాబొటీ మెజారిటీతో.
కేంద్రంలో అవినీతిమయమైన యు.పి.ఎ. ప్రభుత్వాని కన్నా, రాష్ట్రంలోని అవకాశవాద, అసమర్ధ కమ్యూనిస్టు ప్రభుత్వమే అత్యంత ప్రమాదకారిగా భావించి పశ్చిమ బెంగాల్ ప్రజలు కమ్యూనిస్టుల భరతం పట్టారనుకుంటే,, కేంద్రంలో బందిపోట్ల మాదిరిగా దోచుకున్న కరుణానిధి పార్టీకన్నా, రాష్ట్రంలో జేబుదొంగలాంటి జయలలిత పార్టీనే మేలని తమిళనాడు ప్రజలు అభిప్రాయపడినట్లు అనుకోవచ్చేమో.
ఏది ఏమైనా, ఎన్నికలు మన ప్రజాస్వామ్య స్ఫూర్తికి అద్దం పట్టకుండా ఓ ప్రహసనంలా మాత్రం తయరయ్యాయని చెప్పవచ్చు. ఒక రూపాయికి కిలో బియ్యం ఇస్తామని ఒక పార్టీ ప్రకటిస్తే, అదే రూపాయికి అయిదు కిలోలు బియ్యం ఇస్తామని మరో పార్టీ ప్రకటించటం; ఒక పార్టీ కొందరికి కంప్యూటర్లు ఇస్తామంటే, మరో పార్టీ అందరికీ ఇస్తామని ప్రకటించటం ఎన్నికలను పరిహాసాస్పదం చేసేవే. పార్టీల ఎన్నికల మ్యానిఫెస్టోలు, ఉచిత వరాలందించే కరపత్రాలుగా తయారయ్యాయి.
ఇన్ని ఉచితంగా అందించే ప్రభుత్వాలు, పెరుగుతున్న ధరలను ఎందుకు నియంత్రించలేవో మనం అడగం! ఈ విషయంలో పార్టీలను విమర్శించటం కన్నా, ప్రజలుగా మన దివలాకోరుతనాన్ని మనం ముందుగా ప్రశ్నించుకోవాలి.
మన దురదృష్టం కొద్దీ, ప్రస్తుత పార్టీలన్నీ కాంగ్రెస్ తానులో గుడ్డలే. ప్రజల మేలు కోరే ప్రధానులు, ముఖ్యమంత్రుల కన్నా, వారి వారి పదవులను, ప్రభుత్వాలను కాపాడుకొనే "మేధావులే" ఎక్కువ. అవినీతి వల్ల, ఈసారి పదవులు కోల్పోయినా, వచ్చే ఎన్నికల్లో ఈ ప్రభుత్వపు అవినీతికి వ్యతిరేకంగా మళ్ళీ మనకు పట్టం కడతారనే ఈ పార్టీల ధీమా కూడా!
మన ఆలోచనా ధోరణులలో విప్లవాత్మకమైన మార్పులు రానంతవరకూ ఈ పార్టీలు మనని, మన ప్రజాస్వామ్యాన్ని పరిహాసాపాత్రంగా దిగజారుస్తూనే ఉంటాయి.
Tags: Indian politicalspolitical reviewsSai Kiran Kumar articlesఎన్నికలుకొండముది సాయి కిరణ్ కుమార్ రచనలుప్రహసనంరాజకీయ వ్యాసాలు
ennikalu – maro prahasanam – Aavakaaya.com
ennikalu – maro prahasanam
by Saikiran Kondamudi u Published May 16, 2011 u Updated December 31, 2018
daadaapu nela rojula kritam avineetiki vyatirekamgaa annahajare udyamam modalesaru. daadaapu adhe samayamlo ayidu rashtrala ennikala prakriya kuudaa praarambhamayyindi. ee nepadhyamlo jaragaboye ennikalu marinta aasaktini kaliginchaayanedi nirvivaadaamsam.
gatyantaramleni paristhitullo daadaapu anni paarteelu anna hajareku maddatu telapadam, venu ventane kendra prabhutvam anna korkelaku anugunamgaa spandinchatam jarigipoyayi. ennikala phalitaalu gamaniste, okka assam minahaayinchi, migilina naalugu rashtrallo prajalu aayaa raashtraalaloni adhikara paarteelaku tilodakaalu ichesaaru.
ayithe, ee ennikala phalitaalu avineetiki vyatirekamgaa prajalu vesina otlugaa bhavinchala ante cheppatam kashtam. endukante, paschima bengal loo yu.pi.e. bhagaswamya party trinamool nu prajalu aadariste, tamilanaadulo di.em.ke.nu prajalu teesi avatala padesaru. assamlo congress ku mallee pattam kadithe, keralalo congress netrutvamloni frantu aatuu itoo deki chittachivariki adhikaaram kaivasam chesukunnamanipinchinchim botaboti mejaaritiitoe.
kendramlo avineetimayamaina yu.pi.e. prabhutvaani kanna, rashtramloni avakaasavaada, asamardha kamyuunistu prabhutvame atyanta pramaadakaarigaa bhavinchi paschima bengal prajalu kamyuunistula bharatam pattaranukunte,, kendramlo bandipotla maadirigaa dochukunna karunanidhi partikanna, rashtramlo jebudongalanti jayalalita paartiine melani tamilanadu prajalu abhipraayapadinatlu anukovachemo.
edhi emaina, ennikalu mana prajaaswaamya sphuurtiki addam pattakunda oo prahasanamlaa maatram tayarayyaayani cheppavachhu. oka roopaayiki kilo biyyam istamani oka party prakatiste, adhe roopaayiki ayidu kilolu biyyam istamani maro party prakatinchatam; oka party kondariki computerlu istamante, maro party andarikee istamani prakatinchatam ennikalanu parihaasaaspadam cheseve. paarteela ennikala manifestolu, uchita varalandinche karapatraalugaa tayaarayyaayi.
inni uchitamgaa andinche prabhutvaalu, perugutunna dharalanu enduku niyantrinchalevo manam adagam! ee vishayamlo paarteelanu vimarsinchatam kanna, prajalugaa mana divalaakorutanaanni manam mundugaa prasninchukovali.
mana duradrushtam koddi, prastuta paartiilannii congress taanulo guddale. prajala melu kore pradhaanulu, mukhyamantrula kanna, vaari vaari padavulanu, prabhutvaalanu kapadukone "medhavule" ekkuva. avineeti valla, eesaari padavulu kolpoina, vache ennikallo ee prabhutvapu avineetiki vyatirekamgaa mallee manaku pattam kadatarane ee paarteela dheema kuudaa!
mana alochana dhoranulalo viplavaatmakamaina maarpulu raanantavarakuu ee paarteelu manani, mana prajaaswaamyaanni parihaasaapaatramgaa digajaarustuune untaayi.
Tags: Indian politicalspolitical reviewsSai Kiran Kumar articlesennikalukondamudi saayi kiran kumar rachanaluprahasanamrajaki vyaasaalu